Trobada entre agents comercials francesos I fabricants catalans - ITC- ITC
Trobada B2B entre agents comercials francesos i fabricants catalans del sector metall a París
A ITC sabem com posar en contacte les empreses amb els agents comercials internacionals més apropiats
ITC va organitzar una jornada B2B a París en el que fabricants del sector metal·lúrgic català, prèviament filtrats i avaluats per consultors d’ITC, es van reunir amb agents comercials francesos del sector.
La trobada va tenir lloc el 28 de novembre d’aquest 2014 a París, França, i es van mantenir un total de 50 reunions entre agents comercials comissionistes francesos i 10 fabricants catalans socis de la Unió Patronal Metal·lúrgica de Catalunya, entitat que junt amb el Centre Metal·lúrgic ofereixen recolzament en la internacionalització de les empreses. International Team Consulting va treballar junt amb CENTREM en la selecció dels participants, la definició del perfil d’agent comercial comissionista que encaixava a nivell individual amb cada participant, la cerca individualitzada per a cada empresa catalana, el contacte personal amb cada agent i finalment el filtratge dels agents comercials amb la finalitat de presentar contactes que s’adeqüessin al màxim a cada participant de forma particular.
Aquest treball personalitzat, fet a mida de les necessitats de cada empresa, va permetre que empreses que oferien productes i serveis molt distints dins del sector de la metal·lúrgia s’entrevistessin amb interlocutors que disposaven de clientela fidel a França i que representaven productes complementaris a les empreses participants. L’oferta de les empreses catalanes era àmplia: cargols pel sector de la construcció, portabroques i útils per a màquines eines, peces mecanitzades pels sectors de fabricació de maquinària d’impressió flexogràfica, valvuleria industrial i alimentària, mecanitzat pel sector automoció i electrònic, xapa perforada, estampació pel sector automoció, bombes, escales pel sector construcció i peces mecanitzades de petites sèries per a la indústria gràfica i càrnia principalment.
El 100% dels participants van qualificar d’EXCEL·LENT (67%) i MOLT BÉ (33%) el desenvolupament de l’acte, d’acord amb l’estipulat a l’inici del programa.
El 100% dels participants van qualificar d’EXCEL·LENT (56%), MOLT BÉ (33%), i BÉ (11%) l’atenció i professionalitat del personal d’ITC durant el curs del programa i la jornada.
L’objectiu de la jornada era proveir als fabricants de contactes adequats i establir un pla de negoci de representació comercial estable i duradora entre els agents comercials francesos i les empreses catalanes.
Per a més informació sobre el mercat francès contacti amb: